**Ուիլամ Սալիչե** (իտալ.՝ William Salice, հուլիսի 18, 1933(1933-07-18), Կազեի Ջերոլա, Պավիա, Լոմբարդիա, Իտալիայի թագավորություն - դեկտեմբերի 29, 2016(2016-12-29), Պավիա, Լոմբարդիա, Իտալիա), իտալացի գյուտարար։

Կենսագրություն
--------------

1960-2007 թվականներին աշխատել է «Ferrero» ընկերությունում։

Լինելով Միքել Ֆեռերոյի ամենամտերիմ աշխատակիցներից մեկը՝ նա մասնակցել է հանրաճանաչ ընկերությունների արտադրանքի ստեղծմանը, օրինակ՝ Նուտելայի, Ֆեռերո Ռոշերի, «Pocket Coffee»-ի։ Նա առաջարկել է շոկոլադե ձվերի ներսում թաքցնել խաղալիք, «որպեսզի երեխաները կարողանան ամբողջ տարի տոնել Սուրբ Զատիկը»։ Նոր քաղցրավենիքը վաճառքի է հանվել 1974 թվականին և անմիջապես դարձել հայտնի։ 40 տարի շարունակ «Ferrero»-ն վաճառել է ավելի քան մեկ միլիարդ «կինդեր սյուրպրիզ» ձու։ Երբ նրան ստեղծող են անվանել, նա պատասխանել է. 

|  |  |  |
| --- | --- | --- |
|  | Ստեղծողը «Ferrero»-ն է, ես նյութի գյուտարարն եմ։ |  |

*Բնօրինակ տեքստ* (իտալ.)  

*L’inventore è Ferrero, io sono l’esecutore materiale.*

Մի անգամ Միքել Ֆեռերոն ասել է աշխատակիցներին. 

|  |  |  |
| --- | --- | --- |
|  | Գիտե՞ք՝ ինչու է երեխաներին այդքան դուր գալիս զատկի ձվերը։ Որովհետև նրանք ներսում անակնկալ ունեն... Այդ ժամանակ իմացեք՝ մենք ինչ պիտի անենք։ Եկեք նրանց տանք Զատիկ ամեն օր։ |  |

*Բնօրինակ տեքստ* (իտալ.)  

*Sapete perché ai bambini piacciono tanto le uova di Pasqua? Perché hanno le sorprese dentro… Allora, sapete che cosa dobbiamo fare? Diamogli la Pasqua tutti i giorni.*

«Կինդեր սյուրպրիզի» հաջողությունը նա բացատրել է առօրյայում ներառված խաղի տարրերով և ծնողների պահանջմունքներով, որպեսզի կարողանան բացման անհանգստության ժամանակ երեխային անակնկալ ստեղծելու հարցում օգնել և ժպիտ պարգևել։

2007 թվականին՝ թոշակի անցնելուց հետո, նա «Ferrero»-ից ստացել է 400 000 եվրո, որով Լոանոյում հիմնել է երիտասարդ տաղանդների օժանդակության ֆոնդ՝ «Գունավորիր քո կյանքը» (անգլ.՝ Color Your Life):

Մահացել է Պավիա քաղաքի հիվանդանոցում, որտեղ կաթվածից հետո ստանում էր բուժում։ Հուղարկավորությունը կայացել է 2016 թվականի դեկտեմբերի 31-ին Լոմբարդիա մարզի Կազեի Ջերոլա կոմունայում։

Ծանոթագրություններ
------------------

1. 1 2 3 4 5 6
2. 1 2 3 4 5
3. ↑  «È morto William Salice, «esecutore materiale» dell'Ovetto Kinder» (իտալերեն). Il Sole 24 Ore. 2016 թ․ դեկտեմբերի 30. Վերցված է 2016 թ․ դեկտեմբերի 30-ին.
4. ↑  ««Vater des Überraschungseis» gestorben» (գերմաներեն). stern.de GmbH. 2016 թ․ դեկտեմբերի 30. Վերցված է 2016 թ․ դեկտեմբերի 30-ին.
5. 1 2 3 4  Le Monde.fr
6. ↑  Газета.Ru
7. 1 2 3  S.Morosi, 2016
8. ↑  «Erfinder des Überraschungseis gestorben» (գերմաներեն). Schaumburger Nachrichten. 2016 թ․ դեկտեմբերի 30. Արխիվացված է օրիգինալից 2016 թ․ դեկտեմբերի 31-ին. Վերցված է 2016-12-230-ին.

Արտաքին հղումներ
----------------

* «Իտալիայում մահացել է «Կինդեր սյուրպրիզ»-ի գյուտարար Ուիլյամ Սալիչեն». REGNUM. 2016 թ․ դեկտեմբերի 30. Վերցված է 2016 թ․ դեկտեմբերի 30-ին.
* «Մահացել է «Կինդեր սյուրպրիզ»-ի ստեղծողը». Газета.Ru. 2016 թ․ դեկտեմբերի 30. Վերցված է 2016 թ․ դեկտեմբերի 30-ին.
* *Morosi S.* Morto William Salice, collaboratore di Ferrero: inventò l’Ovetto Kinder(իտալ.) // *Corriere della Sera*. — 2016.
* «William Salice, l'inventeur de l'œuf Kinder, est mort» (ֆրանսերեն). Le Monde.fr. 2016 թ․ դեկտեմբերի 30. Վերցված է 2016 թ․ դեկտեմբերի 31-ին.